APSTIPRINĀTS

VSIA „Paula Stradiņa klīniskā universitātes slimnīca”

 iepirkuma komisijas

2015.gada 10.decembra sēdē

protokols Nr.1

**IEPIRKUMA**

**„Sadzīves tehnikas piegāde”**

**(iepirkuma identifikācijas Nr. PSKUS 2015/16)**

**NOLIKUMS**

Iepirkums tiek rīkots Publisko iepirkumu likuma 8.2panta noteiktajā kārtībā

**1. Pasūtītājs**

Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģistrācijas Nr. 40003457109, Pilsoņu iela 13, Rīga, LV-1002

**2.** **Kontaktpersona**

Par iepirkuma dokumentāciju un organizatoriska rakstura informāciju – Eva Sokolova, tālrunis 67069736, fakss 67095312, e-pasta adrese: eva.sokolova@stradini.lv.

**3.** **Informācija par iepirkuma priekšmetu**

3.1. Sadzīves tehnikas piegāde (turpmāk – Prece), saskaņā ar Nolikumu un Tehniskās specifikācijas (Nolikuma 1.pielikums) prasībām.

3.2. Iepirkuma priekšmets nav sadalīts daļās.

3.3. Pretendents nedrīkst iesniegt piedāvājuma variantus.

3.3. CPV kods – 39710000-2 (Mājsaimniecības elektrotehnika), 31521100-5 (Galda lampas), 32344250-3 (Radioiekārtas) un 32324000-0 (Televizori).

**4. Līguma darbības termiņš** – 12 (divpadsmit) mēneši no Līguma noslēgšanas dienas.

**5. Iepirkuma identifikācijas Nr.** PSKUS 2015/16

**6. Informācijas apmaiņas kārtība**

* 1. Informāciju par iepirkumu Pasūtītājs publicē savā mājas lapā internetā <http://www.stradini.lv> sadaļā Iepirkumi.
	2. Ieinteresēto piegādātāju pienākums ir pastāvīgi sekot mājas lapā publicētajai informācijai.
	3. Pasūtītājs sniegs atbildes uz ieinteresēto piegādātāju uzdotajiem jautājumiem un sniegs papildu informāciju par iepirkuma dokumentācijā iekļautajām prasībām, ja ieinteresētie piegādātāji būs uzdevuši jautājumus vai pieprasījuši papildu informāciju, ne vēlāk kā trīs dienas pirms piedāvājumu iesniegšanas termiņa beigām.
1. **Piedāvājums iesniedzams:**
	1. Iesniegšanas laiks – līdz **2015.gada 22.decembrī** **plkst. 10:00**.
	2. Piedāvājums jāiesniedz personīgi vai nosūtot pa pastu.
	3. Iesniegšanas vieta – valsts sabiedrības ar ierobežotu atbildību „Paula Stradiņa klīniskā universitātes slimnīca”, turpmāk – PSKUS, Iepirkumu daļā, Pilsoņu ielā 13, Rīgā, 2.korpusa 2.stāvā.
	4. Pasta sūtījumam jābūt nogādātam nolikuma 7.3.punktā norādītajā adresē līdz nolikuma 7.1.punktā noteiktajam termiņam un par to pilnu atbildību uzņemas iesniedzējs.
	5. Piedāvājums, kas iesniegts pēc minētā termiņa, neatvērts tiks atdots vai nosūtīts atpakaļ iesniedzējam.
	6. Iesniegtais piedāvājums, izņemot Noteikumu 7.5.punktā noteikto gadījumu, ir Pasūtītāja īpašums un netiek atdots atpakaļ pretendentam.
	7. Pēc piedāvājumu iesniegšanas termiņa beigām pretendents nevar savu piedāvājumu grozīt.
2. **Piedāvājuma noformēšana**
	1. Pretendentam jāiesniedz viens piedāvājuma oriģināls (papīra formā), kā arī jāpievieno tā elektroniskais eksemplārs *\*.xls, \*.doc* formātā, izmantojot elektronisko datu nesēju. Uz pieteikuma oriģināla (papīra formā) norāda atzīmi „ORIĢINĀLS” un uz elektroniskā eksemplāra attiecīgi norāda atzīmi “KOPIJA”.
	2. Piedāvājums pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu apliecina pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām, vai šīs personas pilnvarota persona, pievienojot atbilstoši noformētu pilnvarojuma dokumenta oriģinālu vai tā apliecinātu kopiju.
	3. Piedāvājums iesniedzams aizlīmētā iepakojumā, uz kura jānorāda:
* Pasūtītāja nosaukums un juridiskā adrese;
* pretendenta nosaukums, reģistrācijas numurs, juridiskā adrese, tālrunis, fakss,;
* atzīme: „Piedāvājums iepirkumam „Sadzīves tehnikas piegāde”, iepirkuma identifikācijas Nr. PSKUS 2015/16”;
* atzīme: „Neatvērt līdz 2015.gada 22.decembrim plkst.10:00”.
	1. Piedāvājums sastāv no Noteikumu 11., 12. un 13.punktā noteiktajiem dokumentiem.
	2. Piedāvājuma dokumentiem jābūt skaidri salasāmiem, bez labojumiem.
	3. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno tulkojums latviešu valodā. Ja Pretendents piedāvājumā iesniedz dokumenta/-u tulkojumu/-us, tulkojuma/-u pareizība ir jāapliecina. Par dokumentu tulkojuma atbilstību oriģinālam atbild Pretendents.
	4. Dokumentu kopijas jāapliecina normatīvajos aktos noteiktajā kārtībā. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	5. Pretendents iesniedz parakstītu piedāvājumu. Piedāvājumu paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstošas pilnvaras oriģinālu vai apliecinātu kopiju.
1. **Pretendentu atlases prasības**

9.1. Attiecībā uz pretendentu nepastāv Publisko iepirkumu likuma 8.2 panta piektās daļas 1., 2. vai 3.punktā noteiktie pretendentu izslēgšanas nosacījumi, t.i., pasūtītājs izslēdz pretendentu no dalības iepirkumā jebkurā no šādiem gadījumiem:

9.1.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

9.1.2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

9.1.3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Nolikuma 9.1.1. un 9.1.2.punktā minētie nosacījumi.

|  |  |
| --- | --- |
| **10. Pretendenta kvalifikācijas prasības** | **11. Pretendentam jāiesniedz šādi pretendenta kvalifikāciju apliecinoši dokumenti** |
| 10.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). | 11.1. Pretendenta parakstīts pieteikums dalībai iepirkumā, kurš sagatavots saskaņā ar Nolikuma 2.pielikumā pievienoto formu. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. Ja pretendenta piedāvājumu paraksta pilnvarota persona, tad jāpievieno pilnvara vai tā apliecināta kopija.  |
| 10.2. Pretendenta vidējais gada (neto) finanšu apgrozījums pēdējos 3 (trīs) gados (t.i. 2012; 2013 un 2014), ir ne mazāks kā EUR 31 000,00 (trīsdesmit viens tūkstotis *euro* un 00 centi). Ja Pretendents ir dibināts vēlāk, tad Pretendenta finanšu apgrozījumam jāatbilst augstāk minētajai prasībai attiecīgi īsākā laika periodā. | 11.2. Pretendenta rakstisks aprēķins par finanšu apgrozījumu, saskaņā ar Nolikuma 3.pielikumā noteikto formu, klāt pievienojot peļņas – zaudējumu aprēķinu par katru norādīto finanšu gadu. |
| 10.3. Pretendents var balstīties uz trešo personu iespējām, lai izpildītu prasības attiecībā uz pretendenta finansiālo stāvokli. Ja pretendents balstās uz trešās personas finanšu iespējām, tad pretendentam un attiecīgajai trešajai personai jāiesniedz piedāvājums kā personu apvienībai. | 11.3. Ja piedāvājumu iesniedz personu apvienība, tad personu apvienības dalībniekiem ir jābūt solidāri atbildīgiem par vispārīgās vienošanās izpildi un jāpierāda pasūtītājam, ka viņu rīcībā būs nepieciešamie resursi, iesniedzot šo personu apvienības dalībnieku apliecinājumu un Līgumu (vienošanos) par sadarbību konkrētās vispārīgās vienošanās izpildē.Līgumā (vienošanās) jāiekļauj šāda informācija:11.3.1. personu apvienības dibināšanas mērķis un līguma darbības (spēkā esamības) termiņš;11.3.2. apliecinājums, ka visi dalībnieki ir solidāri atbildīgi par Vispārīgās vienošanās izpildi gadījumā, ja Pretendentam tiks piešķirtas Vispārīgās vienošanās slēgšanas tiesības, norādot katra dalībnieka Vispārīgās vienošanās darbu daļu un tās Līgumcenu;11.3.3. informācija par personu apvienības vadošo dalībnieku;11.3.4. pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu;11.3.5. apliecinājumu, ja personu apvienībai tiks piešķirtas Vispārīgās vienošanās slēgšanas tiesības, ka tā līdz Līguma noslēgšanai izveidosies un tiks reģistrēta Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos kā personālsabiedrība 15 (piecpadsmit) kalendāro dienu laikā pēc līguma slēgšanas tiesību piešķiršanas dienas. |
| 10.4. Pretendents, iepriekšējo 3 (trīs) gadu laikā (t.i. 2012., 2013., 2014. un 2015.gadā līdz piedāvājumu iesniegšanas dienai) ir veicis vismaz divas iepirkuma priekšmeta satura un apjoma ziņā līdzvērtīgas piegādes. | 11.4. Lai apliecinātu Nolikuma 10.4.punkta izpildi, pretendentam jāiesniedz Pretendenta sagatavots pieredzes saraksts saskaņā ar Nolikuma 4.pielikumā pievienoto formu, klāt pievienojot pozitīvas pasūtītāju atsauksmes. |
| 10.5. Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām.Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi. | 11.5. Personas, uz kuras iespējām Pretendents balstās, rakstisks apliecinājums par piedalīšanos iepirkuma procedūrā, kā arī apliecinājums nodot Pretendenta rīcībā vispārīgās vienošanās izpildei nepieciešamos resursus (norādot konkrētus būvdarbus, kādi tiks veikti vispārīgās vienošanās izpildes laikā), gadījumā, ja ar Pretendentu tiks noslēgta vispārīgā vienošanās.Klāt jāpievieno dokuments, kas apliecina apliecinājumu parakstījušās personas tiesības pārstāvēs attiecīgo personu iepirkuma procedūras ietvaros. |

**12.** **Tehniskais piedāvājums**

* 1. Tehniskopiedāvājumu pretendentam ir jāiesniedz, kā savu piedāvājumu tehniskās specifikācijas (Nolikuma 1. pielikums) izpildei.
	2. Tehnisko piedāvājumu pretendents sagatavo saskaņā ar Nolikuma 5.pielikumā noteikto formu.
	3. Pretendenta Tehniskajam piedāvājumam skaidri, viennozīmīgi un nepārprotami jāatspoguļo Nolikuma tehniskās specifikācijas (Nolikuma 1.pielikums) minimālo prasību izpilde.
	4. Pretendentam Tehniskajam piedāvājumam jāpievieno ražotāja izdota tehniskā dokumentācija (ražotāja brošūras, tehnisko datu lapas u.c.) piedāvātajai precei, pēc kuras var pārliecināties par piedāvātās preces parametru atbilstību Tehniskās specifikācijas prasībām. Tehniskajai dokumentācijai ir jābūt latviešu valodā. Gadījumā, ja tā ir citā valodā, jāpievieno Pretendenta apliecināts tulkojums latviešu valodā.
	5. Pretendentam piedāvājumā jāiekļauj informācija, kas apliecina, ka piedāvātā prece atbilst Latvijas Republikā spēkā esošajos normatīvajos aktos noteiktajām prasībām par Preču elektrodrošības noteikumiem, tā ir ar CE marķējumu un ir apgādāta ar lietošanas noteikumiem un, ja tas ir attiecināms uz konkrēto elektrotehnikas preci, brīdinājuma zīmēm vai simboliem.

**13. Finanšu piedāvājums**

* 1. Finanšu piedāvājumu sagatavo atbilstoši Nolikumam pievienotajai finanšu piedāvājuma formai (Nolikuma 6.pielikums).
	2. Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sniegtu Tehniskajā specifikācijā minēto pakalpojumu. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā.
	3. Finanšu piedāvājumā visas cenas un summas jānorāda *euro* (EUR) bez pievienotās vērtības nodokļa.
1. **Piedāvājuma vērtēšana, lēmuma pieņemšana**
	1. Iepirkuma komisija var izslēgt pretendentu no turpmākās dalības iepirkumā un tā piedāvājumu tālāk nevērtēt, ja piedāvājums nav noformēts atbilstoši nolikuma 8.punkta prasībām.
	2. Iepirkuma komisija piedāvājumu vērtēšanas laikā pārbauda pretendenta atbilstību Nolikuma 10.punktā noteiktajām prasībām pēc Nolikuma 11.punktā noteiktajiem un pretendenta iesniegtajiem dokumentiem, no publiskajām datu bāzēm iegūtās informācijas.
	3. Ja kvalifikācija neatbilst nolikuma 10.punktā noteiktajām prasībām vai nav iesniegts kāds no 11.punktā noteiktajiem kvalifikāciju apliecinošiem dokumentiem, Iepirkuma komisija lemj par piedāvājuma noraidīšanu.
	4. Vērtējot tehnisko piedāvājumu, iepirkuma komisija pārbauda, vai pretendenta iesniegtais tehniskais piedāvājums atbilst pasūtītāja prasītajai tehniskajai specifikācijai (Nolikuma 1.pielikums) un/vai nolikuma 12.punkta prasībām.
	5. Ja pretendents nav iesniedzis tehnisko piedāvājumu vai pretendenta iesniegtais tehniskais piedāvājums neatbilst pasūtītāja prasītajai tehniskajai specifikācijai (Nolikuma 1.pielikums) un/vai nolikuma 12.punkta prasībām, komisija lemj par piedāvājuma noraidīšanu.
	6. Ja pretendents finanšu piedāvājumu nav sagatavojis vai tā saturs neatbilst Nolikuma 13.punkta prasībām, iepirkuma komisija šo pretendenta piedāvājumu noraida un tālāk neizskata.
	7. Piedāvājumu vērtēšanas laikā iepirkuma komisija pārbauda, vai piedāvājumos nav pieļautas aritmētiskās kļūdas. Ja aritmētiskās kļūdas tiek konstatētas, iepirkuma komisija tās izlabo un par to informē attiecīgo pretendentu.
	8. Vērtējot pretendenta piedāvājumu, komisija ņem vērā piedāvājuma kopējo vērtējamo summu bez pievienotās vērtības nodokļa.
	9. Iepirkuma komisija, attiecībā uz pretendentu un Publisko iepirkumu likuma 8.2 panta piektās daļas 3.punktā minēto personu veic pārbaudi par pretendenta un minētā panta piektās daļas 3.punktā minētās personas atbilstību Publisko iepirkumu likuma 8.2 panta piektās daļas 1., 2. vai 3.punktā noteiktajam.
	10. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 8.2 panta piektās daļas 1., 2. vai 3.punktā minēto apstākļu dēļ, pasūtītājs.
	11. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 8.2 panta piektās daļas 1., 2. vai 3.punktā minēto apstākļu dēļ, pasūtītājs:
		1. attiecībā uz Latvijā reģistrētu vai pastāvīgi dzīvojošu pretendentu un minētā panta piektās daļas 3.punktā (nolikuma 8.1.3.punkts) minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
2. par minētā panta piektās daļas 1.punktā (nolikuma 8.1.1.punkts) minētajiem faktiem — no Uzņēmumu reģistra;
3. par minētā panta piektās daļas 2.punktā (nolikuma 8.1.2.punkts) minēto faktu — no Valsts ieņēmumu dienesta. Pasūtītājs attiecīgo informāciju no Valsts ieņēmumu dienesta ir tiesīgs saņemt, neprasot pretendenta un minētā panta piektās daļas 3.punktā (nolikuma 9.1.3.punkts) minētās personas piekrišanu.
	* 1. attiecībā uz ārvalstī reģistrētu vai pastāvīgi dzīvojošu pretendentu un minētā panta piektās daļas 3.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un minētā panta piektās daļas 3.punktā minēto personu neattiecas minētā panta piektajā daļā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.
	1. Atkarībā no atbilstoši Publisko iepirkumu likuma 8.2 panta septītās daļas 1.punkta "b" apakšpunktam (nolikuma 14.11.1. “b” apakšpunktam) veiktās pārbaudes rezultātiem Pasūtītājs:
		1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un minētā panta piektās daļas 3.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro;*
		2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai minētā panta piektās daļas 3.punktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un minētā panta piektās daļas 3.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, Pasūtītājs pretendentu izslēdz no dalības iepirkumā.
	2. Ja pretendents, kuram būtu piešķiramas līguma slēgšanas tiesības, atbilst Publisko iepirkumu likuma 8.2panta piektās daļas 1., 2. vai 3.punktā norādītajiem apstākļiem, iepirkuma komisija piedāvājumu noraida.
	3. Iepirkuma komisija izvēlas piedāvājumu, kas atbilst nolikumā izvirzītajām prasībām un ir ar viszemāko piedāvāto cenu.
4. **Līguma nosacījumi**

Pasūtītājs slēgs iepirkuma līgumu, pamatojoties uz izraudzītā pretendenta iesniegto piedāvājumu un saskaņā ar nolikumā noteiktajām prasībām.

1. **Pretendenta pienākumi un tiesības:**
	1. Iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju.
	2. Segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
	3. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	4. Pretendentam ir tiesības pārsūdzēt iepirkuma komisijas lēmumu Administratīvās rajona tiesas attiecīgajā tiesu namā pēc pieteicēja juridiskās adreses 1 (viena) mēneša laikā no lēmuma spēkā stāšanās dienas Administratīvā procesa likumā noteiktajā kārtībā.
	5. Pretendenta tiesības saskaņā ar Publisko iepirkumu likumu, nolikumu un Latvijas Republikā spēkā esošajiem normatīvajiem aktiem.
2. **Iepirkuma komisijas pienākumi un tiesības:**
	1. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti iepirkuma komisijai.
	3. Pārbaudīt pretendentu sniegto informāciju, tai skaitā kontaktējoties arī ar pretendentu pieredzes aprakstā norādītajām kontaktpersonām, informācijas patiesuma pārbaudīšanai un atsauksmju iegūšanai.
	4. labot aritmētiskās kļūdas pretendenta piedāvājumā, informējot par to pretendentu.
	5. pieaicināt atzinumu sniegšanai neatkarīgus ekspertus ar padomdevēja tiesībām.
	6. pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums.
	7. ja izraudzītais pretendents atsakās slēgt iepirkuma līgumu ar pasūtītāju, izvēlēties nākamo piedāvājumu, kurš atbilst nolikumā izvirzītajām prasībām un ir ar nākamo zemāko cenu.
	8. iepirkuma komisijas tiesības saskaņā ar Publisko iepirkumu likumu, nolikumu un Latvijas Republikā spēkā esošajiem normatīvajiem aktiem.

**1.pielikums nolikumam**

(ID Nr. PSKUS 2015/16)

**TEHNISKĀ SPECIFIKĀCIJA**

iepirkumam „Sadzīves tehnikas piegāde”

1. **Pasūtītājs**: Valsts sabiedrība ar ierobežotu atbildību “Paula Stradiņa klīniskā universitātes slimnīca”, Pilsoņu iela 13, Rīga LV-1002
2. Sadzīves tehnikas piegādes ietvaros Pretendents nodrošina tās uzstādīšanu un testēšanu.
3. Visai sadzīves tehnikai ir jābūt vismaz 2 (divu) gadu garantijai.
4. Pasūtītājs ir tiesīgs pasūtīt arī mazāku iekārtu skaitu.

|  |  |  |  |  |
| --- | --- | --- | --- | --- |
| **N.p.k.** | **Iepirkuma priekšmets** | **Mērv.** | **Apjoms** | **Tehniskā specifikācija****(minimālās prasības)** |
| 1. | Mazs ledusskapis ar saldētavu | gab. | 10 | Ledusskapis brīvi stāvošs;Plauktu materiāls: triecienizturīgs stikls;Saldētavas novietojums: augšā;Energoefektivitātes klase: A+;Enerģijas patēriņš gadā: ne vairāk kā 185 kWh;Platums: 50-60 cm;Dziļums: 50-60 cm;Augstums: 80-85 cm;Durvju vēršanās virziens: pa labi un pa kreisi (tiek saskaņots veicot pasūtījumu);Trokšņu līmenis: ne vairāk kā 45 dB;Uzglabāšanas ilgums strāvas padeves traucējuma gadījumā: ne mazāk kā 6h;Iekšējais apgaismojums;Krāsa: balta vai pelēka;Durvju skaits: 1;Ledusskapja nodalījuma lietderīgais tilpums: ne mazāk kā 85 l;Saldētavas lietderīgais tilpums ne mazāk kā 10 l |
| 2. | Vidēja lieluma ledusskapis ar saldētavu | gab. | 10 | Ledusskapis brīvi stāvošs;Plauktu materiāls: triecienizturīgs stikls;Saldētavas novietojums: apakšā;Plauktu/atvilkņu skaits saldētavā: ne mazāk kā 2;Energoefektivitātes klase: A+;Enerģijas patēriņš gadā: ne vairāk kā 300 kWh;Platums: 55-65 cm;Dziļums: 55-65 cm;Augstums: 150-180 cm;Durvju vēršanās virziens: pa labi un pa kreisi (tiek saskaņots veicot pasūtījumu);Trokšņu līmenis: ne vairāk kā 45 dB;Uzglabāšanas ilgums strāvas padeves traucējuma gadījumā: ne mazāk kā 12h;Iekšējais apgaismojums;Apgaismojums: LED;Krāsa: balta vai pelēka;Durvju skaits: 2;Ledusskapja nodalījuma lietderīgais tilpums: ne mazāk kā 170 l;Saldētavas lietderīgais tilpums ne mazāk kā 50 l |
| 3. | Lielais ledusskapis ar saldētavu | gab. | 5 | Ledusskapis brīvi stāvošs;Plauktu materiāls: triecienizturīgs stikls;Saldētavas novietojums: apakšā;Plauktu/atvilkņu skaits saldētavā: ne mazāk kā 2;Energoefektivitātes klase: A+;Enerģijas patēriņš gadā: ne vairāk kā 310 kWh;Platums: 50-70 cm;Dziļums: 55-75 cm;Augstums: 180-210 cm;Durvju vēršanās virziens: pa labi un pa kreisi (tiek saskaņots veicot pasūtījumu);Trokšņu līmenis: ne vairāk kā 50 dB;Uzglabāšanas ilgums strāvas padeves traucējuma gadījumā: ne mazāk kā 12h;Iekšējais apgaismojums;Apgaismojums: LED;Krāsa: balta vai pelēka;Durvju skaits: 2;Ledusskapja nodalījuma lietderīgais tilpums: ne mazāk kā 200 l;Saldētavas lietderīgais tilpums ne mazāk kā 70 l |
| 4. | Eļļas radiators | gab. | 10 | Apsildes platība: ne mazāk kā 25m2;Jauda: ne mazāka kā 2000 W;Sildošo sekciju skaits: ne mazāks kā 9;Sildīšanas/jaudas līmeņi: ne mazāk kā 3;4 riteņi;Vada garums: ne mazāks kā 1.7 m;Termostats;Videi draudzīgs, izmanto video draudzīgu eļļu HD-300;Jaudu regulējošās funkcijas;Krāsa: balta vai pelēka |
| 5. | Elektriskā tējkanna | gab. | 70 | Ieslēgšanas (uzsilšanas) indikators;Korpusa materiāls: plastmasa vai nerūsējošs tērauds;360 grādu grozāma pamatne;Sildelements: disks;Viegli paceļams vāciņš;Ūdens līmeņa rādītājs (litri);Krāsa: balta vai pelēka;Tilpums: ne mazāk kā 1.7 l;Jauda: ne mazāka kā 2000 W;Automātiskā izslēgšanās, ja ūdens uzvārīts;Automātiskā izslēgšanās, ja kannā nav ūdens;Automātiskā izslēgšanās, ja noceļ kannu no pamatnes;Kaļķakmens filtrs |
| 6.  | Mikroviļņu krāsns | gab. | 5 | Tilpums: ne mazāk kā 17 l;Jauda: ne mazāka kā 800 W;Vadība: elektroniska;Taimeris;Apgaismojums;Krāsa: balta vai pelēka;Grills;Displejs (LED);Mikroviļņu jauda: ne mazāk kā 800 W |
| 7. | Ventilators ar statīvu | gab. | 20 | Rotējošs (grozās augšējā daļa)Augstuma regulēšana;Regulējams slīpuma leņķis;Metāla aizsardzības režģis;Jauda: ne mazāk kā 40 W;Ventilatora diametrs: ne mazāk kā 40 cm;Ātrumi: ne mazāk kā trīs;Tips: grīdas ar statīvu;Krāsa: balta/melna pelēka |
| 8. | Galda lampa ar pēdu | gab. | 25 | Krāsa: balta/melna/pelēka;Spuldzes tips: Fluorescentā energoekonomiskā spuldze 11W G23;Spuldze iekļauta komplektā;Galda lampa aprīkota ar pēdu;Lampas maksimālais uzregulējamais augstums no galda virsmas: ne mazāk kā 50 cm;Lampas komplektā elektrības vads: ne īsāks kā 1.5m;Lampas kāts divdaļīgs;Aprīkota ar slēdzi;Jauda: ne mazāka kā 11 W;Regulējams gaismas krišanas leņķis un augstums |
| 9. | Galda lampa pieskrūvējama | gab. | 25 | Krāsa: balta/melna/pelēka;Spuldzes tips: Fluorescentā energoekonomiskā spuldze 11 W G23;Spuldze iekļauta komplektā;Galda lampa aprīkota ar stiprinājumu pieskrūvēšanai pie galda;Lampas maksimālais uzregulējamais augstums no galda virsmas: ne mazāk kā 50 cm;Lampas kompektā elektrības vads: ne īsāks kā 1.5m;Lampas kāts divdaļīgs;Aprīkota ar slēdzi;Jauda: ne mazāka kā 11 W;Regulējams gaismas krišanas leņķis un augstums. |
| 10. | Matu griežamā mašīna | gab. | 5 | Barošanas sistēma: akumulators un no elektrotīkla;Akumulatora darbības laiks bez elektrotīkla: ne mazāk kā 80 min.;Akumulatora uzlādes laiks: ne vairāk kā 60 min.;Lādēšanās procesa indikators;Uzgaļu skaits: ne mazāk kā 3;Uzgaļu veidi: pilna izmēra trimmeris, ķemmes uzgalis;Trimmera platums: 40-45 mm;Asmeņu materiāls: titāna. |
| 11. | Gludeklis | gab. | 2 | Maksimālā jauda: 2300-2600 W;Ūdens rezervuāra tilpums: 0.2-0.3 litri;Atkaļķošanas sistēma;Pastāvīgā tvaika padošana: 30-35 (g/min);Intensīva tvaika padošana: 110-130 (g/min);Pretpilienu sistēma;Automātiskā izslēgšanās atstājot bez uzraudzības;Kreamiska gludināšanas virsma;Temperatūras un audumu izvēles iespēja;Vada garums: ne mazāk kā 1.5m |
| 12. | Mūzikas centrs | gab. | 5 | Jauda: 15 līdz 30 W;Pults vadība;Atskaņošana: CD, CD-R/RW, MP3-CD, USB, FM radio;Interfeiss: Audio in (3.5mm), USB;Izmēri (mm) (PxAxDz): no 150 līdz 250 x no 100 līdz 200 x no 200 līdz 300;Apgaismots LCD displejs;Krāsa: melna/pelēka;Vada garums: ne mazāk kā 1 m |
| 13. | Radio | gab. | 10 | Jauda: 7 līdz 20 W;FM uztvērējs;Iebūvēti skaļruņi;Apgaismots LCD displejs;Krāsa: melna/pelēka;Vada garums: ne mazāk kā 1 m |
| 14. | Kafijas automāts | gab. | 1 | Jauda: ne mazāk kā 1450 W;Pieslēgums elektrotīkliem, V220-240;Spiediens: ne mazāk kā 15 bar;Filtra veids: ūdens filtrs;Kafijas pagatavošanas veids: Kafija, Espresso, Cappuccino, Latte macchiato;Iespēja piespiežot vienu pogu uzpildīt divas kafijas tasītes;Kafijas veids: Kafijas pupiņas, malta kafija;Kafijas stipruma regulēšana;Individuāli iestatāmu kafijas dzērienu skaits ne mazāk kā 4;Inteliģentā kafijas aromāta ekstrakcijas sistēma vai ekvivalents;Smalku putu tehnoloģija vai ekvivalents;Karstā ūdens funkcija;Kafijas padeves krāna augstuma regulēšana: 60-115 mm (± 5mm);Displejs;Enerģijas taupīšanas režīms;Ūdens daudzuma programmēšana;Kafijas stipruma programmēšana: vismaz 4 līmeņi;Kafijas dzirnaviņu tips: tērauda daudzpakāpju koniskās dzirnavas;Ūdens tempertūras programmēšana: vismaz 2 līmeņi;Izmēri (AxDzxP), cm: 35 x 40 x 30 (± 2 cm);Nulles enerģijas patēriņa slēdzis;Ūdens daudzuma regulēšana;Ūdens rezervuāra tilpums ne mazāk kā 1.9 l;Tvertnes tilpums kafijai ne mazāks kā 200g;Kafijas biezumu tvertne ne mazāk kā 16 tasītēm;Automātiska sistēmas skalošana;Automātiska kaļķakmens likvidēšana;Uzstādāma ūdens cietības pakāpe;Uzstādāms izslēgšanas laiks;Daudzfunkcionāls vadības slēdzis;Krūzīšu uzsildīšanas funkcija;Iepriekšējās samitrināšanas funkcija;Korpusa materiāls: plastmasa/metāls;Krāsa: melna/pelēka |
| 15. | Televizors ar ekrāna izmēru 32 collas | gab. | 4 | LED tehnoloģijas ekrāns;Elektroenerģijas patēriņa klase: ne zemāka kā A+;Izšķirtspēja: ne mazāka kā 1366 x 768 (HD);Ekrāna formāts 16:9;Tālvadības pults;Skaņas jauda 2 x 5 līdz 10 W;Svars bez statīva: ne vairāk kā 10 (kg);Savienojams ar HDMI, USB;Iebūvēts digitālais TV uztvērējs;Iespēja montēt pie sienas (200 x 200 mm);Krāsa: melna/pelēka;Vada garums: ne mazāk kā 1 m |
| 16. | Televizors ar ekrāna izmēru 40 collas | gab. | 4 | LED tehnoloģijas ekrāns;Elektroenerģijas patēriņa klase: ne zemāka kā A+;Izšķirtspēja: ne mazāka kā 1366 x 768 (HD);Ekrāna formāts 16:9;Tālvadības pults;Skaņas jauda 2 x 5 līdz 10 W;Svars bez statīva: ne vairāk kā 15 (kg);Savienojams ar HDMI, USB;Iebūvēts digitālais TV uztvērējs;Iespēja montēt pie sienas (200 x 200 mm);Krāsa: melna/pelēka;Vada garums: ne mazāk kā 1 m |
| 17. | Televizora stiprinājums\* | gab. | 15 | TV ekrāniem no 28ʺ līdz 40ʺ;Komplektācijā montāžas savienojumi;Pieļaujamā slodze ne mazāk kā 40 kg;Sienas stiprinājums (ar maināmu slīpuma un pagrieziena leņķi);Savietojams ar VESA standartu (100x100-600x400mm);Krāsa: melna/pelēka;Pagrieziena leņķis: ne mazāk kā 90°;Slīpuma leņķis: ne mazāk kā 12°;Materiāls: alumīnijs |

\*Stiprinājumam jābūt savienojamam ar piedāvātajiem televizoriem

**2.pielikums nolikumam**

(ID Nr. PSKUS 2015/16)

**Pieteikums dalībai iepirkumā** *(veidne)*

„Sadzīves tehnikas piegāde”

(iepirkuma identifikācijas Nr. PSKUS 2015/16)

**Pretendents:**

|  |  |
| --- | --- |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| juridiskā adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| pasta adrese (*ja atšķiras*): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefona/faksa numurs:e-pasts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Bankas rekvizīti:** |  |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| kods: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| konts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| persona, kura tiesīga pārstāvēt pretendentu jeb pilnvarotās personas/amats/vārds/ uzvārds | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ar šī pieteikuma iesniegšanu pretendents:

* piesakās piedalīties iepirkumā „Sadzīves tehnikas piegāde” (iepirkuma identifikācijas Nr. PSKUS 2015/16);
* apņemas veikt Piegādi atbilstoši Tehniskajai specifikācijai, piekrīt iepirkuma Nolikumā izvirzītajām prasībām un garantē Nolikuma izpildi, Nolikuma noteikumi ir skaidri un saprotami;
* apliecina, ka piekrīt līguma slēgšanas tiesības piešķiršanas gadījumā noslēgt iepirkumu līgumu ar Pasūtītāju;
* *piedāvājumā ietvertās dokumentu kopijas atbilst to oriģināliem****[[1]](#footnote-1)[1]****;*
* *piedāvājumā ietvertie dokumentu tulkojumi atbilst to oriģināliem****[[2]](#footnote-2)[2]****;*
* visas piedāvājumā sniegtās ziņas ir patiesas.

2015.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**3.pielikums nolikumam**

(ID Nr. PSKUS 2015/16)

**Pretendenta finansiālais stāvoklis** *(veidne)*

Iepirkumam „Sadzīves tehnikas piegāde”

(iepirkuma identifikācijas Nr. PSKUS 2015/16)

|  |  |
| --- | --- |
|  | Summa EUR bez PVN |
| 2014.gads |  |
| 2013.gads |  |
| 2012.gads |  |
| **Vidējais gada:** |  |

Pielikumā: peļņas – zaudējuma aprēķins par katru norādīto finanšu gadu apliecinātas kopijas kopā uz \_\_\_\_\_\_\_\_\_\_\_ lpp.

2015.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**4.pielikums nolikumam**

(ID Nr. PSKUS 2015/16)

**Pretendenta pieredze Piegādes veikšanā**

**pēdējo 3 (trīs) gadu laikā**

|  |  |  |
| --- | --- | --- |
| Pasūtītājs (nosaukums, adrese, kontaktpersona) | Piegādes līguma nosaukums(īss raksturojums) | Piegādes veikšanas laiks (uzsākšanas – pabeigšanas gads/mēnesis) |
|  |  |  |
|  |  |  |
|  |  |  |

Pielikumā: Atsauksmes kopā uz \_\_ lp.

2015.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**5.pielikums nolikumam**

(ID Nr. PSKUS 2015/16)

**TEHNISKAIS PIEDĀVĀJUMS** *(veidne)*

Iepirkumam „Sadzīves tehnikas piegāde”

(iepirkuma identifikācijas Nr. PSKUS 2015/16)

*(Microsoft Excel formātā)*

*(pieejama Pasūtītāja mājas lapā* [*http://www.stradini.lv/page/1843*](http://www.stradini.lv/page/1843)

*pie iepirkuma PSKUS 2015/16)*

**6.pielikums nolikumam**

(ID Nr. PSKUS 2015/16)

**FINANŠU PIEDĀVĀJUMS** *(veidne)*

Iepirkumam „Sadzīves tehnikas piegāde”

(iepirkuma identifikācijas Nr. PSKUS 2015/16)

**Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_,

piedāvā piegādāt sadzīves tehniku saskaņā ar iepirkuma “Sadzīves tehnikas piegāde” (identifikācijas Nr. PSKUS 2015/16) nolikuma noteikumiem par šādu cenu:

|  |  |  |  |  |  |
| --- | --- | --- | --- | --- | --- |
| **N.p.k.** | **Nosaukums** | **Mērv.** | **Daudzums** | **Vienas vienības cena EUR bez PVN** | **Summa kopā EUR bez PVN** |
| 1. | Mazs ledusskapis ar saldētavu | gab. | 10 |  |  |
| 2. | Vidēja lieluma ledusskapis ar saldētavu | gab. | 10 |  |  |
| 3. | Liels ledusskapis ar saldētavu | gab. | 5 |  |  |
| 4. | Eļļas radiators | gab. | 10 |  |  |
| 5. | Elektriskā tējkanna | gab. | 70 |  |  |
| 6.  | Mikroviļņu krāsns | gab. | 5 |  |  |
| 7. | Ventilators ar statīvu | gab. | 20 |  |  |
| 8. | Galda lampa ar pēdu | gab. | 25 |  |  |
| 9. | Galda lampa pieskrūvējama | gab. | 25 |  |  |
| 10. | Matu griežamā mašīna | gab. | 5 |  |  |
| 11. | Gludeklis | gab. | 2 |  |  |
| 12. | Mūzikas centrs | gab. | 5 |  |  |
| 13. | Radio | gab. | 10 |  |  |
| 14. | Kafijas automāts | gab. | 1 |  |  |
| 15. | Televizors ar ekrāna izmēru 32 collas | gab. | 4 |  |  |
| 16. | Televizors ar ekrāna izmēru 40 collas | gab. | 4 |  |  |
| 17. | Televizora stiprinājums | gab. | 15 |  |  |
| **Kopā, EUR bez PVN** |  |
| PVN 21% |  |
| Kopā, EUR ar PVN |  |

Apliecinām, ka Iepirkuma dokumenti ir izvērtēti ar pietiekamu rūpību.

Ar šo apliecinu, ka šajā finanšu piedāvājumā ir ietvertas visas izmaksas, kas saistītas ar tehniskajā specifikācijā noteikto darbu veikšanu pilnā apjomā.

2015.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

1. [1] norāda, ja piedāvājumā ir ietvertas dokumentu kopijas. [↑](#footnote-ref-1)
2. [2] norāda, ja piedāvājumā ir ietverti dokumentu tulkojumi. [↑](#footnote-ref-2)